**Кандидат за проректора Универзитета уметности**

**мр Весна Поповић, ред. проф. Факултета примењених уметности**

Весна Поповић је рођена у Шапцу 1979. године где завршава основну школу и гимназију. Факултет примењених уметности, одсек сценографија уписује 1997. године. На истом факултету је дипломирала 2002. године а 2005. је одбранила магистарску тезу „Драматургија светла у позоришној сценографији“ код ментора ред. проф. Герослава Зарића. Од 2003. године је члан УЛУПУДС-а.

Редовни професор Весна Поповић је на Одсеку сценографије 2007. године као стручни сарадник. У својству сарадника у настави радила је на факултету две године. Од 2009. до 2018. радила је као доцент. 2018. године изабрана је у звање ванредног професора на предметима Позоришна сценографија 2 и Позоришна сценографија 3 на мастер академским студијама. У звање редовни професор је изабрана 2022. године.

Весна Поповић је активно сарађивала и са високошколским установама у земљи и иностранству. Водила је радионицу „Дизајн светла и креативна комуникација” у Народном позоришту у Београду, 2019. године чији је гост био Пит Бул, дизајнер светла из Велике Британије. На Факултету музичке уметности у Београду, држала је од 2021. до 2023. године наставу на предмету Методе уметничког истраживања“ у оквиру студијског програма докторских уметничких студија.

На Академији уметности, Бања Лука, Република Српска, одржала је 2021. године предавање на тему „Шта је сценографија“ за све нивое академских студија. Исте године имала је запажено предавање на Академији примењених уметности „Јан Матејко“ Краков, Пољска, одсек сценографија и костимографија. У публикацији Академије примењених уметности „Јан Матејко“ објављен је и њен есеј на тему „What makes a good stage designer”, а 2024. је на истој академији са студентима четврте године и мастер академских студија презентовала Факултет примењених уметности и Универзитет уметности на заједничкој изложби студената „To create is to see“.

Ванредни професор Весна Поповић била је шеф Одсека сценографија од 2015 до 2021. Као шеф Одсека показала је велику одговорност и енергију у циљу побољшања услова рада и техничком унапређењу реализације задатака. Унапређена је и сарадња са ФДУ и свим Београдским позориштима. У оквиру међународне сарадње Одсек је имао организовао долазак студента из Пољске.

Весна Поповић је аутор преко 120 позоришних сценографија у земљи и иностранству. Сарађивала је са свим еминентним позоришним редитељима. Њене представе се играју у Народном позоришту у Београду, Српском народном позоришту и Новом Саду, Атељеу 212, Југословенском драмском позоришту, Београдском драмском позоришту, Опери и театру Мадленианум, Малом позоришту „Душко Радовић“, Позоришту „Бошко Буха“, Позоришту младих у Новом Саду, Народном позоришту Сомбор, Народном позоришту Шабац, Народном позоришту Кикинда, Народном позоришту Суботица, Народном позоришту Зајечар, Народном позоришту Ниш, Народном позоришту Пирот, Народном позоришту Ужице, Књажевско српском театру Крагујевац, Театру за децу и младе Крагујевац, Народном позоришту Републике Српске Бања Лука, Народном позоришту Зеница, Народном позоришту Сарајево, Црногорском народном позоришту Подгорица, Краљевско зетском дому Цетиње, Градском позоришту Подгорица, Центру за културу Тиват, Народном позоришту Никшић, Театру комедија Скопље, Театру за децу и младинце Скопље, Местном гледалишчу Цеље Словенија, Волковски театар Јарославље Русија, Luzerner Theater Switzerland.

Мр Весна Поповић је вишеструко награђивана. Добитник је:

* Награда за најбољу сценографију на фестивалу „Театар на раскршћу“ за представу „Покојник“ Црногорског народног позоришта 2023. године.
* Награда за најбољу сценографију на Данима комедије у Јагодини за представу „Оријент експрес“ позоришта „Бошко Буха“ 2023. године.
* Специјална награда за најбољу сценографију за представу „Пуковник птица“ Христа Бојчева, Градско позориште Подгорица , Театар фест Бања Лука, 2021.
* Награда за најбољу сценографију за представу „Пасивно пушење“ Небојше Ромчевића ЗВЕЗДАРА ТЕАТРА у режији Егона Савина, Фестивал Дани комедије, Јагодина 2017.
* Награда за најбољу сценографију „Братислав Валчић“ за представу „Срце једног боксера“ Мало позориште „Душко Радовић“, Београд 2012.
* Специјална награда за најбољу сценографију за представу „Женидба“, Н.В.Гогољ, НП Сомбор, 18.Фестивал Вршачка позоришна јесен, Вршац 2010.
* Награда за најбољу сценографију за представу ''Родољупци'' Ј.С.Поповића, НП Ужице 45. Фестивал ''Јоаким Вујић'' Шабац, 2009.
* Годишња награда за стваралачке резултате у 2008. години, Скупштина Удружења ликовних уметника примењених уметости и дизајнера Србије, 2009.